Broj: 13/1-33-1672-5-1/21

Tuzla, 09.03.2021. godine

Na osnovu Odluke Vlade Federacije Bosne i Hercegovine da 31.5.2020. godine prestaje stanje nesreće uzrokovane pojavom koronavirusa (COVID-19) na području Federacije BiH od 29.05.2020. godine, člana 6. Pravilnika o organiziranju i načinu rada Kriznog štaba Federalnog ministarstva zdravstva („Službene novine Federacije BiH“, broj: 10/12), tačke V Odluke 13/1-33-002027-5/20 od 23.02.2021. godine Ministarstva zdravstva Tuzlanskog kantona, Krizni štab Ministarstva zdravstva Tuzlanskog kantona donosi

**NAREDBU**

1. U Naredbi broj: 13/1-33-1672-5/21 od 02.03.2021. godine tačka 1. briše se.

Ovom tačkom ograničavao se rad svih ugostiteljskih objekata najduže do 20.00 sati. Radno vrijeme svih djelatnosti je dozvoljeno u skladu sa važećim propisima nadležnih organa.

1. Naređuje se svim tržnim centrima, trgovinama na malo i van tržnih centara, ugostiteljima i hotelijerima i pružaocima ostalih uslužnih djelatnosti obavezno određivanje COVID redara iz reda uspolenika, koji će biti zaduženi za nadzor nad sprovođenjem svih epidemioloških mjera.
2. Naređuje se trgovinama na veliko i malo, pružaocima ostalih uslužnih djelatnosti, subjektima koji pružaju usluge iz oblasti hotelijerstva, ugostiteljstva, umjetnosti i zabave (kina, pozorišta, muzeji i sl), kladionicama i sl., da na ulazu u objekat postave obavještenje o ukupnom broju lica koja mogu boraviti u objektu, u odnosu na njegovu površinu, računajući da je za svaku osobu potrebno 4 m2, a ne više od 30 lica. Tržni centri su dužni postaviti obavijest o ukupnom broju lica, zbirno po svim subjektima u sklopu tržnog centra.
3. Naređuje se svim organima uprave, organima jedinica lokalne samouprave i ostalim subjektima koji vrše javna ovlaštenja da organizuju svoj rad sa građanima na način da:
* na ulazu u službene prostorije ograniče broj osoba koje istovremeno mogu da uđu i borave u prostorijama,
* održavaju rastojanje u zatvorenim prostorima od najmanje dva metra, uz blagovremeno preduzimanje mjera dezinfekcije i pojačane higijene,
* službe obezbjeđenja kontrolišu i nadziru distancu među korisnicima usluga koji čekaju vani.
1. Naređuje se svim gradskim/općinskim Kriznim štabovima, kao i gradskim i općinskim inspekcijama da izvrše kadrovsko jačanje inspekcijskih službi, te da maksimalno pojačaju inspekcijski nadzor nad provođenjem važećih naredbi i preporuka.
2. Traži se od nadležnih kantonalnih i gradskih/općinskih inspekcija, kao i od Uprave policije TK da pojačaju nadzor nad provođenjem svih važećih naredbi i preporuka.
3. Ova Naredba se primjenjuje od 09.03.2021. godine, a mijenjati će se u skladu sa epidemiološkom situacijom.

Dostaviti:

1x Gradovi/Općine na području TK **PREDSJEDNIK KŠMZTK**

1x KUIP TK **M I N I S T A R**

1x MUP TK **Dr.med. Božo Jurić**

1x Uprava policije TK

1x Svim ministarstvima TK

1x Mediji